PIELIKUMS

Liepājas valstspilsētas pašvaldības

domes 2023. gada 20. aprīļa

izsoles noteikumiem Nr.22

PROJEKTS

**Dzīvokļa īpašuma pirkuma līgums Nr.\_\_\_\_\_\_\_**

Liepājā 2023. gada \_\_.\_\_\_\_\_\_

Liepājas valstspilsētas pašvaldība, reģistrācijas Nr.40900016437 (turpmāk – Pārdevējs), kuru pārstāv Liepājas pilsētas pašvaldības iestādes "Nekustamā īpašuma pārvalde" vadītājs \_\_\_\_, kurš rīkojas saskaņā Liepājas pilsētas domes 2015. gada 19. marta nolikumu Nr.6 "Liepājas pilsētas pašvaldības iestādes "Nekustamā īpašuma pārvalde" nolikums", Liepājas valstspilsētas pašvaldības domes 2023. gada 20. aprīļa lēmumu Nr.146/4 "Par izsoles noteikumu apstiprināšanu dzīvokļa īpašuma Ģenerāļa Baloža ielā 57-5A atkārtotai izsolei", no vienas puses, un

\_\_\_\_, personas kods \_\_\_, deklarētā dzīvesvieta: \_\_\_/ juridiskās personas nosaukums, reģistrācijas Nr., juridiskā adrese: \_\_\_ (turpmāk – Pircējs), no otras puses,

pamatojoties uz Liepājas valstspilsētas pašvaldības domes 2022. gada 10. novembralēmumu Nr.424/15 "Par neizīrētu dzīvokļu atsavināšanu", 2022. gada 22. decembra lēmumu Nr.487/16 "Par dzīvokļa īpašuma Ģenerāļa Baloža ielā 57-5A izsoli", 2023. gada 20. aprīļa lēmumu Nr.146/4 "Par izsoles noteikumu apstiprināšanu dzīvokļa īpašuma Ģenerāļa Baloža ielā 57-5A atkārtotai izsolei" Liepājas valstspilsētas pašvaldības Dzīvojamo māju privatizācijas komisijas 2023. gada \_\_\_.\_\_\_\_ lēmumu (sēdes protokols Nr.\_\_\_/2.2.20., \_\_\_.§) un Liepājas pilsētas domes 2007. gada 13. aprīļa nolikumu Nr.22 "Liepājas pilsētas pašvaldības dzīvokļa īpašumu atsavināšanas nolikums", kā arī Publiskas personas mantas atsavināšanas likumu, noslēdz šāda satura līgumu:

# 1. Līguma priekšmets

1.1. Pārdevējs pārdod un Pircējs pērk dzīvokļa īpašumu, kura adrese ir Ģenerāļa Baloža ielā 57-5A, Liepājā kadastra Nr.1700 903 4117 (turpmāk – Objekts).

1.2. Objekts sastāv no dzīvokļa Nr.5A ar kopējo platību 22,8kv.m, kopīpašuma 228/6733domājamām daļām no būves ar kadastra apzīmējumu 1700 002 0348 001, kopīpašuma 228/6733domājamām daļām no zemes 2569 kv.m platībā ar kadastra apzīmējumu 1700 002 0348, reģistrēts Liepājas pilsētas zemesgrāmatas nodalījumā Nr.100000125142-5A uz Liepājas valstspilsētas pašvaldības vārda 2022. gada 27. maijā.

**2. Cena un samaksas kārtība**

2.1. Objekta cena ir \_\_\_ EUR (\_\_\_*euro*).

2.2. Pircējs šī līguma 2.1. punktā minēto summu samaksājis 100 procentu apmērā, ieskaitot to norēķinu kontā Nr.LV12UNLA0050007588848, AS "SEB banka", Liepājas pilsētas pašvaldības iestādei "Nekustamā īpašuma pārvalde", reģistrācijas Nr.90002066769, ko apliecina kredītiestādes izdots dokuments par maksājuma veikšanu.

**3. Pušu tiesības un pienākumi**

3.1. Pārdevējs garantē, ka ir vienīgais likumīgais Objekta īpašnieks un ir tiesīgs slēgt šo līgumu un uzņemties tajā noteiktās saistības.

3.2. Pircējs apņemas:

3.2.1. viena mēneša laikā no līguma parakstīšanas dienas reģistrēt savas īpašuma tiesības zemesgrāmatā;

3.2.2. veikt visus maksājumus, kas saistīti ar šī līguma reģistrāciju zemesgrāmatā;

3.2.3. nekavējoties, pēc pirkuma līguma noslēgšanas iesniegt īpašuma tiesības apliecinošu dokumentu dzīvojamās mājas pārvaldniekam vai personai, kura atbilstoši pārvaldīšanas līguma noteikumiem, kārto mājas lietu, un pēc šī līguma parakstīšanas iesaistīties dzīvojamās mājas kopīpašuma apsaimniekošanā, slēdzot līgumu ar citiem īpašniekiem, iestājoties dzīvokļu īpašnieku sabiedrībā vai noslēdzot kopīpašuma pārvaldīšanas un apsaimniekošanas līgumu ar pašreizējo mājas valdītāju.

3.3. Pircējam ir pienākums viena mēneša laikā no pirkuma līguma parakstīšanas dienas reģistrēties Liepājas valstspilsētas pašvaldības administrācijas Finanšu pārvaldes Nodokļu administrēšanas daļā kā nekustamā īpašuma nodokļa maksātājam.

3.4. Pārdevējs neatbild par Objekta nenozīmīgiem trūkumiem, kā arī par tādiem, kas ieguvējam bijuši zināmi vai, pievēršot visparastāko uzmanību, nevarētu palikt viņam apslēpti.

3.5. Visu risku par zaudējumiem, kurus Objekts var radīt trešajām personām, no šī līguma spēkā stāšanās brīža uzņemas Pircējs.

**4. Informācija par personas datu apstrādi**

4.1. Līguma izpildes laikā iegūto personas (turpmāk – datu subjektu) datu pārzinis ir Liepājas valstspilsētas pašvaldības iestāde "Nekustamā īpašuma pārvalde" (Liepājas valstspilsētas pašvaldība), Peldu ielā 5, Liepājā, LV-3401, tālrunis 63404708, elektroniskā pasta adrese: nip@liepaja.lv.

4.2. Personas datu apstrādes mērķi – pirkuma līguma saistību izpilde.

4.3. Tiesiskais pamats personas datu apstrādei ir pārzinim tiesību aktos noteikto juridisko pienākumu izpilde un līgumisko attiecību izpilde (Vispārīgās datu aizsardzības regulas 6. panta 1. punkta c) un b) apakšpunkts, Publiskas personas mantas atsavināšanas likums).

4.4. Personas datu iespējamie saņēmēji ir Liepājas valstspilsētas pašvaldības iestādes "Nekustamā īpašuma pārvalde" atbildīgie darbinieki (izsoles pretendentu izvērtēšana, nepieciešamības gadījumā saziņas organizēšana, līguma slēgšanas procesa organizēšana, maksājumu apstrāde), Dzīvojamo māju privatizācijas komisija (pieņem lēmumu par īpašuma atsavināšanu), pārziņa nolīgtie apstrādātāji (lietvedības un grāmatvedības sistēmas uzturētāji).

4.5. Pirkuma līgumā ietvertie personas dati tiks glabāti pastāvīgi.

4.6. Datu subjektiem ir tiesības:

4.6.1. pieprasīt piekļūt saviem apstrādātajiem personas datiem;

4.6.2. pieprasīt personas datu pārzinim normatīvajos aktos noteiktajos gadījumos personas datu apstrādes ierobežošanu;

4.6.3. iesniegt sūdzību par nelikumīgu personas datu apstrādi Datu valsts inspekcijā.

4.6.4. datu subjektiem par viņa personas datu apstrādes jautājumiem ir tiesības vērsties pie pārziņa personas datu aizsardzības speciālista – tālrunis 63422331, adrese Rožu iela 6, Liepāja, elektroniskā pasta adrese – [das@liepaja.lv](mailto:das@liepaja.lv).

**5. Vispārīgie noteikumi**

5.1. Īpašuma tiesības uz Objektu Pircējs iegūst Pirkuma līguma spēkā stāšanās dienā. Visu risku par zaudējumiem, tajā skaitā trešajām personām, no Pirkuma līguma spēkā stāšanās brīža uzņemas Pircējs.

5.2. Pirms šī Līguma noslēgšanas par Objektu nav strīda un tam nav uzlikts atsavināšanas aizliegums.

5.3. Līgums stājas spēkā ar parakstīšanas dienu un darbojas līdz līgumsaistību pilnīgai izpildei.

5.4. Pircējs ir apsekojis Objektu, iepazinies ar tā stāvokli un piekrīt to pirkt tādā stāvoklī, kāds tas ir šī Līguma noslēgšanas dienā. Pārdevējs un Pircējs paziņo, ka, noslēdzot šo līgumu, viņi labi apzinās pārdotā un pirktā nekustamā īpašuma vērtību un atsakās viens pret otru celt prasības par šī līguma atcelšanu vai pirkuma maksas maiņu nesamērīgu zaudējumu dēļ.

5.5. Jebkuri šī līguma grozījumi, papildinājumi izdarāmi, tikai pusēm rakstiski vienojoties. Tie stājas spēkā pēc to parakstīšanas un ir šī līguma neatņemama sastāvdaļa.

5.6. Attiecības, kas nav atrunātas šajā līgumā, tiek regulētas saskaņā ar Latvijas Republikas normatīvajiem aktiem.

5.7. Domstarpības, kas rodas pusēm par šī līguma izpildi, tiek risinātas savstarpēji vienojoties, ja puses nevar vienoties – tiesā.

5.8. Līgums sastādīts uz 1 (vienas) lapas 3 (trijos) eksemplāros, pa vienam eksemplāram katrai līgumslēdzējai pusei un viens – iesniegšanai zemesgrāmatu nodaļā. Visiem eksemplāriem ir vienāds juridisks spēks.

Pārdevējs Pircējs

|  |  |
| --- | --- |
| Liepājas valstspilsētas pašvaldība, | \_\_\_\_, |
| reģistrācijas Nr.40900016437, | personas kods \_\_\_, |
| Rožu ielā 6, Liepājā, LV-3401 | deklarētā dzīvesvieta: \_\_\_ |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_